
	Comisia pentru buget, finanţe şi bănci
	
	Bucureşti,      22.09.2008  

Nr. 22/298


Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative privind completarea Ordonanţei Guvernului nr. 94/2004 privind reglementarea unor măsuri financiare, cu care comisia noastră a fost sesizată în fond cu adresa Biroului Permanent nr. PL.x 415  din 17 iunie 2008.
	PREŞEDINTE,

Aurel Gubandru


Parlamentul  României

	Comisia pentru buget, finanţe şi bănci
	
	Bucureşti,    22.09.2008
Nr. 298


RAPORT

asupra propunerii legislative privind completarea Ordonanţei Guvernului nr. 94/2004 privind reglementarea unor măsuri financiare
     
     Cu adresa nr.PL.x 415  din 17 iunie 2008, Biroul Permanent conform art.95 din Regulamentul Camerei Deputaţilor, republicat, a sesizat,  spre dezbatere, Comisia pentru buget, finanţe şi bănci cu propunerea legislativă privind completarea Ordonanţei Guvernului nr. 94/2004 privind reglementarea unor măsuri financiare.
          La întocmirea raportului s-au avut în vedere avizele Consiliului Legislativ, al Comisiei pentru industrii şi servicii şi al Comisiei juridică, de disciplină şi imunităţi.

          Guvernul nu susţine adoptarea iniţiativei legislative.  
                          Prezenta propunere legislativă are ca obiect de reglementare completarea prevederilor art.5 şi 6 din Ordonanţa Guvernului nr. 15/1996 privind întărirea disciplinei financiar-valutare, aprobată cu modificări şi completări prin Legea nr.131/1996, cu modificările ulterioare, prin introducerea a două noi alineate la articolul 5 şi la articolul 6, respectiv:

· obligaţia persoanelor juridice, care desfăşoară activităţi de comerţ cu amănuntul sau prestări servicii către populaţie, să aibă în casierie numerar sub formă de bancnote şi monede în cantităţi şi structură corespunzător asigurării operaţiunilor de plăţi către clienţi;

· sancţionarea nerespectării celor de mai sus cu amendă de la 5000 la 10000 lei. 

                 Propunerea legislativă face parte din categoria legilor ordinare, potrivit art. 76 din Constituţia României, republicată.
            Propunerea legislativă a fost susţinută de doamna deputat PSD Mihaela Rusu, în calitate de iniţiator. 
            La lucrările comisiei au participat  24 deputaţi, din totalul de 28 membri ai comisiei.

            Raportul comisiei a fost adoptat cu majoritate de voturi. 

            Propunerea legislativă a fost respinsă de Senat în şedinţa din data de 13 mai 2008.

            Propunerea legislativă, potrivit art. 75 din Constituţia României, republicată şi al art. 92 din Regulamentul Camerei Deputaţilor, republicat este de competenţa decizională a Camerei Deputaţilor .
                   In urma dezbaterii propunerii legislative privind completarea Ordonanţei Guvernului nr. 94/2004 privind reglementarea unor măsuri financiare, în şedinţa din data de 17 septembrie 2008, comisia propune supunerea spre dezbaterea şi adoptarea Plenului Camerei Deputaţilor a propunerii legislative cu amendamentele din Anexă . 
	PREŞEDINTE,

Aurel Gubandru
	SECRETAR,

Radu Cătălin Drăguş


            Consilier parlamentar:
Rosu Gica       














       Anexă

Amendamente admise

În urma dezbaterii, Comisia propune adoptarea proiectului de lege cu următoarele amendamente:
	Nr. crt.
	Text iniţial
	Text propus de Comisie

(autorul amendamentului)
	Motivarea 

amendamentelor propuse

	1.
	LEGE

Privind completarea Ordonanţei Guvernului nr.94/2004 privind reglementarea unor măsuri financiare

	LEGE

pentru completarea Ordonanţei Guvernului nr.15/1996 privind întărirea disciplinei financiar-valutare

	Tehnică legislativă

	2.
	Art.1. -  Ordonanţa Guvernului nr.15/1996 privind întărirea disciplinei financiar-valutare, publicată în Monitorul Oficial al României, Partea I, nr.24 din 31 ianuarie 1996, adoptată  cu modificări prin Legea nr.131/1996,  publicată în Monitorul Oficial al României, Partea I, nr.264 din 28 octombrie 1996, cu modificările şi completările ulterioare, se completează după cum urmează:

	Articol unic.-  Ordonanţa Guvernului nr.15/1996 privind întărirea disciplinei financiar-valutare, publicată în Monitorul Oficial al României, Partea I, nr.24 din 31 ianuarie 1996, aprobată  cu modificări şi completări prin Legea nr.131/1996,  cu modificările ulterioare, se completează după cum urmează:

	Tehnică legislativă

	3.
	1. Art.5 se completează cu alin.9, care va avea următorul cuprins:

„Persoanele juridice care  desfăşoară activităţi de comerţ cu amănuntul sau prestări servicii către populaţie sunt obligate ca pe parcursul programului de lucru să aibă în casieria proprie numerar sub formă de bancnote şi monede în cantităţi şi structură pe cupiuri corespunzătoare asigurării operaţiunilor de plăţi către clienţi.”
	„1. După alineatul 8 al articolului 5 se introduce un nou alineat, alin.9, cu următorul cuprins:”
nemodificat
	Tehnică legislativă

	4.
	2. Art. 6  se completează cu lit.c care va avea următorul cuprins:

„Nerespectarea prevederilor de la art. 5, alin. 9, constituie contravenţie şi se sancţionează cu amendă de la 5000 lei la 10.000 lei”.
	„2. După alineatul 3 al articolului 6 se introduce un nou alineat, alin.4, cu următorul cuprins:”
„ Neacordarea restului sau acordarea acestuia în natură, fără să fie folosite bancnote sau monede în operaţiunile de plăţi către clienţi, constituie  contravenţie şi se sancţionează cu amendă de la 100 lei la 500 lei”.

Autor: dep. UDMR  ERDEI-DOLÓCZKI István 
	Tehnică legislativă
Corelarea cu nivelul contravenţiilor din legislaţia specifică şi evitarea eventualelor abuzuri din partea organelor de control.


